2004/37/EY: Komission päätös, tehty 23 päivänä joulukuuta 2003, Serbia ja Montenegrosta peräisin olevien kalastustuotteiden tuontia koskevista erityisedellytyksistä (ETA:n kannalta merkityksellinen teksti) (tiedoksiannettu numerolla K(2003) 5008)



Virallinen lehti nro L 008 , 14/01/2004 s. 0012 - 0016



Komission päätös, tehty 23 päivänä joulukuuta 2003, Serbia ja Montenegrosta peräisin olevien kalastustuotteiden tuontia koskevista erityisedellytyksistä (tiedoksiannettu numerolla K(2003) 5008) (ETA:n kannalta merkityksellinen teksti) (2004/37/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä koskevista vaatimuksista kalastustuotteiden tuotannossa ja saattamisessa markkinoille 22 päivänä heinäkuuta 1991 annetun neuvoston direktiivin 91/493/ETY(1) ja erityisesti sen 11 artiklan, sekä katsoo seuraavaa: (1) Serbia ja Montenegrossa on tehty komission puolesta yhteisöön vietävien kalastustuotteiden tuotanto-, varastointi- ja lähetysolosuhteita koskeva tarkastus. (2) Edellä tarkoitetut vaatimukset eivät koske Kosovoa, sellaisena kuin se on määritelty Yhdistyneiden Kansakuntien turvallisuusneuvoston 10 päivänä kesäkuuta 1999 antamassa päätöslauselmassa 1244, sillä Kosovo on kansainvälisen siviilihallinnon alaisuudessa ja sitä hallinnoi Yhdistyneiden Kansakuntien väliaikainen hallinto Kosovossa (UNMIK). Näin ollen ei ole mahdollista sisällyttää kalastustuotteiden tuontia Kosovosta tähän päätökseen. (3) Kalastustuotteiden terveystarkastusta ja -valvontaa koskevia Serbia ja Montenegron lainsäädännön vaatimuksia voidaan pitää direktiivissä 91/493/ETY vahvistettuja vaatimuksia vastaavina. (4) Erityisesti "Ministry of Agriculture, Forestry and Water Management of the Republic of Montenegro (MAFWM)" kykenee tehokkaasti tarkastamaan, että voimassa olevaa lainsäädäntöä sovelletaan. (5) MAFWM on antanut virallisesti takeet direktiivin 91/493/ETY liitteessä olevassa V luvussa vahvistettujen, kalastustuotteiden terveystarkastusta ja -valvontaa koskevien vaatimusten noudattamisesta luonnontilaisten, kokonaisten tuoreiden merestä saatujen kalastustuotteiden osalta sekä mainitun direktiivin säännöksiä vastaavien hygieniavaatimusten noudattamisesta. (6) On aiheellista vahvistaa direktiivin 91/493/ETY mukaisesti yksityiskohtaiset säännöt Serbia ja Montenegrosta yhteisöön tuotaville kalastustuotteille. Näissä säännöissä olisi todettava, että ainoastaan luonnontilaisten, kokonaisten tuoreiden merestä saatujen kalastustuotteiden tuonnille yhteisöön voidaan antaa lupa. (7) On myös tarpeen laatia luettelo hyväksytyistä laitoksista, tehdasaluksista tai kylmävarastoista sekä pakastusaluksista, jotka on varustettu tietyillä aluksilla käsiteltyjä kalastustuotteita koskevien hygieniasääntöjen vähimmäisvaatimuksista direktiivin 91/493/ETY(2) 3 artiklan 1 kohdan a alakohdan i alakohdan mukaisesti 16 päivänä kesäkuuta 1992 annetun neuvoston direktiivin 92/48/ETY vaatimusten mukaisesti. Kyseiset luettelot on laadittava MAFWM:n komissiolle toimittaman ilmoituksen perusteella. (8) Tarvittavan siirtymäajan varmistamiseksi on aiheellista, että tätä päätöstä ryhdytään soveltamaan 45 päivän kuluttua sen julkaisemisesta. (9) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla "Ministry of Agriculture, Forestry and Water Management of Republic of Montenegro (MAFWM)" on Serbia ja Montenegron(3) toimivaltainen viranomainen, joka tarkastaa ja todistaa, että kalastustuotteet täyttävät direktiivin 91/493/ETY vaatimukset. 2 artikla Serbia ja Montenegrosta yhteisöön tuotavien kalastustuotteiden on täytettävä 3, 4 ja 5 artiklassa säädetyt vaatimukset. 3 artikla 1. Kalastustuotteiden on oltava kokonaisia tuoreita kaloja merestä saaduista luonnontilaisista saaliista. 2. Jokaiseen lähetykseen on kuuluttava numeroitu, asianmukaisesti täytetty, päivätty ja allekirjoitettu, yhdelle liuskalle laadittu alkuperäinen terveystodistus, jonka malli on liitteessä I. 3. Terveystodistus on laadittava vähintään yhdellä sen jäsenvaltion virallisista kielistä, jossa valvonta tapahtuu. 4. Terveystodistuksessa on oltava MAFWM:n edustajan nimi, virka-asema ja allekirjoitus sekä sen virallinen leima, ja ne on merkittävä todistukseen tehtyjen hyväksymismerkintöjen väristä poikkeavalla värillä. 4 artikla Kalastustuotteiden on oltava lähtöisin liitteessä II olevassa luettelossa mainitusta hyväksytystä laitoksesta, tehdasaluksesta, kylmävarastosta tai pakastusaluksesta. 5 artikla Jokaiseen pakkaukseen on merkittävä lähtemättömästi ilmaisu "SERBIA JA MONTENEGRO" ja alkuperälaitoksen, -tehdasaluksen, -kylmävaraston tai -pakastusaluksen hyväksyntä- tai rekisterinumero; näitä merkintöjä ei kuitenkaan tarvitse tehdä säilykkeiden valmistukseen tarkoitettujen jäädytettyjen irtotavarana olevien kalastustuotteiden pakkauksiin. 6 artikla Tätä päätöstä sovelletaan 28 päivästä helmikuuta 2004. 7 artikla Tämä päätös on osoitettu kaikille jäsenvaltioille. Tehty Brysselissä 23 päivänä joulukuuta 2003. Komission puolesta David Byrne Komission jäsen (1) EYVL L 268, 24.9.1991, s. 15. Sellaisena kuin se on viimeksi muutettuna asetuksella (EY) N:o 806/2003 (EUVL L 122, 16.5.2003, s. 1). (2) EYVL L 187, 7.7.1992, s. 41. (3) Ei sisällä Kosovoa sellaisena kuin se on määritelty Yhdistyneiden Kansakuntien turvallisuusneuvoston 10 päivänä kesäkuuta 1999 antamassa päätöslauselmassa 1244. LIITE I >PIC FILE= "L_2004008FI.001402.TIF"> >PIC FILE= "L_2004008FI.001501.TIF"> LIITE II LUETTELO LAITOKSISTA JA ALUKSISTA >TAULUKON PAIKKA> Luokka: PP: Jalostamo/Laitos.